கேள்வி: சாரா பானர்ஜி - சுயசரிதை பற்றி தகவல் சொல்.
பதில்: சாரா பானர்ஜி 1932 இல் பிறந்தார், 1950 களில் அன்னே மேரி ஃபீல்டிங் என்ற புனைப்பெயரில் எழுதிய நாவலாசிரியர் அனிதா மோஸ்டின் மற்றும் இங்கிலாந்தில் உள்ள பக்கிங்ஹாம்ஷையரில் உள்ள ஸ்டோக் போஜெஸில் மோஸ்டினின் 13 வது பரோனெட் சர் பாசில் மோஸ்டின் ஆகியோரின் குழந்தைகளில் ஒருவராக பிறந்தார். இவரது மூதாதையர்களில் ஒருவர் ஹென்றி ஃபீல்டிங் . 1939 இல், பானர்ஜிக்கு ஏழு வயதாக இருந்தபோது, இரண்டாம் உலகப் போர் தொடங்கியது, மேலும் இவர் பல்வேறு நாடுகளிலுள்ள பெரிய மற்றும் புராதானமான மாளிகைகளுக்கு வெளியேற்றப்பட்டார் . இவரின் தந்தை பாசில் மோஸ்டின் போரில் போராடினார். போர் முடிந்ததும், பானர்ஜி தனது குடும்பத்துடன் தெற்கு ரொடீசியாவிற்கு குடிபெயர்ந்தார், அங்கு இவரின் தந்தை புகையிலையை வளர்த்தார். மின்சாரம், குடிநீர் வசதி இல்லாத ரொண்டவேலில் இவரது குடும்பம் வாழ்ந்து வந்தது. பானர்ஜி பின்னர் ஐரோப்பா முழுவதும் பயணம் செய்தார். இவர் ஒரு வீட்டு வேலை செய்யும் பணிப்பெண்ணாக பணிபுரிந்தார். ஆஸ்திரியா உள்ள கலைப் பள்ளியில் பயின்றார். இவர் ஒரு கலைஞராகவும் பணியாற்றியுள்ளார், மேலும் இந்தியாவில் தனது எண்ணெய் ஓவியங்களின் கண்காட்சிகளை நடத்தியுள்ளார். இவர் இந்தியாவில் இருந்தபோது குதிரை சவாரி செய்யக் கற்றுக்கொடுத்தார். மேலும் ஒரு ஜாக்கியாகவும் இருந்துள்ளார். இவர் ஒரு சிற்பியாகவும் பணியாற்றியுள்ளார். சாரா பானர்ஜி ஆக்ஸ்போர்டில் உள்ள ஒரு காபி ஹவுஸில் பணிபுரிந்தார், அங்கு இவர் தனது வருங்கால கணவர் ரஞ்சித் பானர்ஜியை சந்தித்தார், அவர் இந்தியாவில் இருந்து ஆக்ஸ்போர்டு சென்ற இளங்கலைப் பட்டதாரி ஆவார். அவர் காஃபி ஹவுஸில் வாடிக்கையாளராக இருந்தார். ரஞ்சித் பானர்ஜியும் சாராவும் திருமணம் செய்துகொண்டு இந்தியாவுக்குச் சென்றனர், இந்தியாவில், அவர்கள் 17 ஆண்டுகள் வாழ்ந்தனர். பானர்ஜி ஒரு பால் பண்ணையை நடத்த முயன்றார், ஆனால் பலவிதமான பருவ மழை காரணமாக அவரது திட்டம் தோல்வியடைந்தது. பானர்ஜி குடும்பம் 1973 இல் இங்கிலாந்து திரும்பியது. ரஞ்சித் மற்றும் சாராவிடம் தலா 5 பவுண்டுகள் இருந்தது, குடும்பத்திற்கு மொத்தம் £10 வழங்கப்பட்டது. பானர்ஜி கடன் வாங்கி, ஏலம் (வணிகம்) சில குதிரைவண்டிகளை வாங்கி, சவாரி பாடம் நடத்தினார். சிறிது காலம் கழித்து, அவர் சசெக்ஸில் தோட்டக்கலை தொழிலைத் தொடங்கினார். சாரா பானர்ஜியும் அவரது கணவரும் இப்போது ஆக்சுபோர்டு வசிக்கின்றனர், அங்கு இவர் ஆக்ஸ்போர்டு பல்கலைக்கழகத் தொடர் கல்வித் துறையில் எழுதக் கற்றுக்கொடுக்கிறார். இவர்கள் ஒவ்வொரு நாளும் தியானம் மற்றும் யோகப் பயிற்சி செய்கிறார்கள். இவர்களுக்கு மூன்று மகள்கள் மற்றும் ஐந்து பேரக்குழந்தைகள் உள்ளனர். பானர்ஜி தனது படைப்புகளின் கண்காட்சிகளை அடிக்கடி நடத்துகிறார்.